L 329/64 Den Europæiske Unions Tidende 25.11.2006 KOMMISSIONENS BESLUTNING af 23. november 2006 om samordning af frekvensressourcer til RFID-udstyr til trådløs identifikation, som anvender UHF- båndet (meddelt under nummer K(2006) 5599) (2006/804/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslut- ningen) ()), særlig artikel 4, stk. 3, og ud fra følgende betragtninger: (1) RFID-teknologien til trådløs radiofrekvensidentifikation, er en særlig type kortdistanceudstyr, som potentielt rummer væsentlige økonomiske og samfundsmæssige fordele for Europa. RFID-applikationer kan tænkes anvendt inden for en række områder, f.eks. automatisk vareidentifikation, sporing af værdigenstande, sikkerheds- og alarmsystemer, affaldshåndtering, afstandssensorer, tyverisikringssystemer, lokaliseringssystemer, dataover- førsel til håndholdte apparater og trådløse styringssy- stemer. Udviklingen af RFID-udstyr i EU, som anvender UHF-båndet, vil bidrage til informationssamfundets udvikling og til at fremme innovation. Harmoniserede vilkår og retlig sikkerhed for, at der er UHF-frekvenser til rådighed til RFID, er en forudsætning for, at der kan udpeges produkter, der kan udnytte denne teknologi, og for at tjenester, som bygger på RFID, kan fungere overalt i Europa. Et velfungerende indre marked vil fremskynde en vellykket og hurtig udbredelse af RFID- teknologi ved at understøtte udnyttelsen af stordriftsfor- dele og grænseoverskridende anvendelser. Denne beslutning drejer sig kun om RFID-systemer, hvor anordningerne på de genstande, der skal kunne identifi- ceres, ikke har nogen egen energikilde til at sende radio- signaler, og udelukkende sender ved at genbruge den energi, de rammes af fra læseenheder. Deres evne til at skabe interferens for andre frekvensbrugere er derfor normalt begrænset. Det er grunden til, at denne type udstyr kan dele frekvensbånd med andre tjenester, hvad enten de kræver tilladelse eller ej, uden at forårsage skadelig interferens og kan anvendes samtidigt med (1) EFT L 108 af 24.4.2002, s. 1. andre kortdistanceudstyr. Brugen af udstyret bør derfor ikke gøres til genstand for en individuel godkendelses- procedure i henhold til Europa-Parlamentets og Rådets direktiv 2002/20/EF (?). Herudover har radiokommunika- tionstjenester, som defineret i Den Internationale Tele- kommunikationsunions radioreglement, fortrinsret frem for RFID-udstyr og skal ikke yde RFID-udstyr beskyttelse mod interferens, og RFID-systemer må ikke skabe inter- ferens for radiokommunikationstjenester. Da der således ikke findes nogen garanti for beskyttelse mod interferens for RFID-brugere, er det op til fabrikanterne af RFID- udstyr at beskytte udstyret mod skadelig interferens, både fra radiokommunikationstjenester og fra andet kort- distanceudstyr, som anvendes i overensstemmelse med gældende fællesskabsregler eller nationale regler. I henhold til Europa-Parlamentets og Rådets direktiv 1999/5/EF af 9. marts 1999 om radio- og teleterminal- udstyr samt gensidig anerkendelse af udstyrets overens- stemmelse (?) (direktivet om radio- og teleterminaludstyr) bør fabrikanterne sørge for, at RFID-udstyr anvender frekvenserne på en sådan måde, at skadelig interferens for andre kortdistancesystemer undgås. Den 11. marts 2004 udstedte Kommissionen derfor et mandat (?) til CEPT, jf. frekvenspolitikbeslutningens artikel 4, stk. 2, med sigte på en samordning af frekvens- erne til brug for kortdistanceudstyr, herunder RFID. Som svar på dette mandat opstillede CEPT i sin rapport (?) af 15. november 2004 en liste over frivillige samordnings- tiltag for kortdistanceudstyr i Fællesskabet og erklærede, at der er brug for mere bindende tilsagn fra medlemssta- terne for at sikre den retlige stabilitet for den frekvens- samordning, man når frem til i CEPT, og det gælder navnlig for de UHF-ressourcer, der bruges af RFID. De frekvensbånd, som CEPT har foreslået til samordning, er afsat til RFID i den harmoniserede standard EN 302208, som er vedtaget i henhold til direktiv 1999/5/EF. I denne standard beskrives »Listen-Before- Talk«-teknikken som en hensigtsmæssig metode til at undgå skadelig interferens for andre brugere i dette bånd. Brugen af denne standard eller andre relevante harmoniserede standarder lader formode, at de væsentlige krav i direktivet om radio- og teleterminaludstyr er opfyldt. (?) EFT L 108 af 24.4.2002, s. 21. () EFT L 91 af 7.4.1999, s. 10. () Mandat til CEPT om at analysere yderligere samordning af de frekvensbånd, der bruges til kortdistanceudstyr. () Endelig rapport fra udvalget for elektronisk kommunikation (ECC) som svar på fællesskabsmandatet til CEPT om samordning af frekvensressourcer til trådløse identifikationssystemer.